કર્ણાટકમાં ચૂંટણી પરિણામો સ્પષ્ટપણે દર્શાવે છે કે, કર્ણાટકમાં જો કોઈ પણ પાર્ટી જનાદેશની સહુથી નજીક હોય તો એ પાર્ટી ભાજપા જ છે. જ્યારે કોંગ્રેસ પાર્ટીને તેની ૧૨૨ બેઠકોમાંથી નીચે ઉતારી મૂકીને ૭૮ પર મૂકી આપીને; કર્ણાટકની જનતાએ અને જાગ્રત મતદારોએ કોંગ્રેસ વિરુદ્ધનો સ્પષ્ટપણે જનાદેશ આપ્યો છે. રહી વાત જનતા દળ (એસ.)ની, તો આ પાર્ટી પણ મહદંશે કોંગ્રેસ વિરુદ્ધ લડીને જ, માત્ર ૩૭ બેઠકો મેળવવામાં સફળ થઈ છે. હવે ત્રિશંકુ વિધાનસભા રચાતાં, માત્ર નકારાત્મક રાજકારણ ખેલીને, ગઈકાલ સુધીના ગળાકાપ હરિફાઈવાળા શત્રુઓ, ‘સ્ટ્રેન્જ બેડ ફેલો’ની ઉક્તિ મુજબ અપવિત્ર ‘મૈત્રી-કરાર’ કરીને, જનાદેશ ઠુકરાવીને સત્તા મેળવવા માટે લોકશાહીપી સીતાનું અપહરણ કરવા માટેના ‘રાવણકૃત્ય’ માટે તૈયાર થયા છે!